मुख्यमंत्री ने कहा कि मेला के दौरान शिल्पग्राम हैण्डीक्राफ्ट मेला लगे, जिसमें जनजातीय समुदायों द्वारा बनाई जाने वाली सामग्रियों की पूरी ब्रांडिंग हो तथा उसे बिक्री के लिए रखा जा सके. मुख्यमंत्री ने मेला की तैयारियों की समीक्षा के दौरान कहा कि साफ सफाई, रूट लाइनिंग आदि की पूरी निगरानी की जाए. पुलिस के जवान तीन शिफ्ट में काम करें. पूरी भक्ति भाव से कार्य हो. सभी अधिकारी अलर्ट रहें, धैर्य रखें तथा आपस में समन्वय बनाए रखें. मुख्यमंत्री ने कहा कि मेला का प्रचार प्रसार राष्ट्रीय स्तर पर हो. प्रचार सामग्रियों का कंटेंट स्पष्ट और कम शब्दों में हो. कांवरियों के लिए की जाने वाली व्यवस्था को भी प्रमुखता से दर्शाएं.